The Voice of Mongolia (1-р улирал)

The Voice of Mongolia нэвтрүүлэг нь Монголын шинэ дуу хоолой, өнгө төрхийг шалгаруулах зорилготой тэмцээн юм. Эхний улирлын анхны дугаар 2018 оны 1-р сарын 21-нд Монгол Телевизээр дамжуулагдан үзэгчдэд хүрчээ. Хамгийн анх телевизийн продьюсер Жон де Мол-ын санаачлагаар The Voice of Holland нэртэйгээр зохиогдож байсан The Voice шоуны монгол дахь хувилбар ийнхүү Монголчуудын хүртээл болсон билээ.
Энэ улирлын ялагчаар Ука шүүгч, дасгалжуулагчийн багийн оролцогч, дөнгөж 17 настай дуучин Ц. Энгүүн тодорсон юм. Бусад финалд шалгарсан оролцогчдыг дурдвал - Отгонбаяр шүүгчийн багаас А.Болормаа, Болд шүүгчийн багаас Ж.Ариунжаргал, Ононбат шүүгчийн багаас Б.Өсөхбаяр нар тунан үлдэн, ялагчийн төлөө өрсөлдөх эрхтэй болсон байсан билээ.
Мөн энэ улирлын сүлд дуугаар шүүгч, дасгалжуулагч Болдын дуулсан "Гуниг бүхэн баяртай" хэмээх дуу эгшиглэж байв.
2017 оны сүүлчээр Монгол телевиз шүүгчдийн бүрэлдэхүүнийг танилцуулсан бөгөөд Хурд хамтлагийн гоцлол гитарчин, дуу зохиогч, Монгол Улсын Гавьяат Жүжигчин Дамбын Отгонбаяр, Камертон хамтлагийн дуучин, Монгол Улсын Төрийн Соёрхолт Доржсүрэнгийн Болд, Киви хамтлагийн ахлагч, дуучин, продьюсер, Монгол Улсын Соёлын Тэргүүний Ажилтан Даваагийн Уламбаяр, On & Off Production-ы ерөнхий захирал, продьюсер, найруулагч, Монгол Улсын Урлагийн Гавьяат Зүтгэлтэн Сэдбазарын Ононбат нарын нэр байжээ. Харин хөтлөгчдөөр, Монголчуудын хайртай жүжигчид Г.Анхбаяр, Э.Ууганбаяр нар зарлагдсан бөгөөд тэд өмнө нь хамтдаа Авьяаслаг Монголчууд шоуны 1,2-р улирлыг хөтөлсөн туршлагатай билээ.
1-р улиралд "I Want You"-с гадна ямар ч товчлуур байгаагүй ба, шүүгчид 'steal', 'save' хийх боломжгүй байсан билээ. Дүрмийн хувьд, Blind Audition шатанд шалгарсан 99 оролцогчдоос 4 шүүгч, дасгалжуулагч нар маань багтаа тус бүр 16, нийт 64 оролцогчийг цааш авч үлдэн, дасгалжуулах ба 2-р шат буюу The Battle шатанд шүүгчид өөрийн багийн 2 оролцогчдыг хооронд нь өрсөлдүүлэн, улмаар ялагчаа шүүгч өөрөө шийдвэрлэх ёстой. 3-р шатанд нэг шүүгчийн тунан үлдсэн 8 оролцогчоос 4 нь дараагийн шатанд шалгарах юм. 4-р шатанд шалгарсан нэг багийн 4, нийт 16 оролцогч нар зөвхөн Монгол дуу дуулахаараа онцлогтой. Хагас шигшээ тоглолтод нийт 8 оролцогч үлдсэн байх ба багийн 2 оролцогчид тусдаа дуу дуулан хоорондоо өрсөлдөж, ялсан нь финалын шатанд шалгарах юм.
2018 оны 1-р сарын 21-нд энэхүү шоуны эхний дугаар үзэгчдэд хүрсэн ба тэмцээний 4 шүүгч Queen хамтлагийн "We Will Rock You" дууг дуулан, шоугаа эхлүүлсэн юм.
Blind Audition шатны сүүлчийн дугаар тухайн оны 3-р сарын 18-нд цацагдсан бөгөөд шүүгч Ононбат, Ука нар өөрсдийн боломжоо ашиглан 17 дахь оролцогчдоо тус тус багтаа авсан юм.
Эхний шатны дараагаар шүүгчид өөрсдийн багийн оролцогчдоо хоёр, хоёроор нь өрсөлдүүлж, (17 оролцогчтой багийн нэг тулаан 3 оролцогчтой) нэг оролцогчийг нь ялагчаар сонгон, дараагийн шатанд үлдээж, үлдсэн оролцогчоо хассан юм.
The Battles шат дуусаад баг тус бүрд үлдсэн 8 оролцогч The Knockouts шатанд өрсөлдөх эрхтэй болсон юм. Өдөр бүр (4-р сарын 28,29, 5-р сарын 5,6) зөвхөн нэг шүүгчийн баг дарааллын дагуу үзүүлбэрээ үзүүлсэн ба, тэдний үзүүлбэрүүд дууссаны дараа үзэгчдийн Санал хураалт эхэлж, үзэгчдээс хамгийн өндөр санал авсан 2 оролцогч дараагийн шатанд буюу Монгол дууны шатанд шууд шалгарах эрхтэй болсон юм. Үүний дараа багийн шүүгч үлдсэн 6 оролцогчдоос 2 оролцогчийг нь авч үлдэн, дараагийн шатанд оролцох эрхийг нь нээж өгсөн юм. Ингээд шүүгч бүр Монгол дууны шатанд 4 оролцогчтой оролцох юм.
Дөрөвдүгээр шат буюу Монгол дууны шатанд шүүгчид тус бүрдээ багтаа 4 оролцогчидтой ба хоёр шүүгчийн баг нэг өдөр үзүүлбэрээ үзүүлсэн юм. Эхний багийн 4 оролцогчийн үзүүлбэр дууссаны дараа багийн шүүгч 1 оролцогчийг сонгон, дараагийн шатанд тэнцүүлэх ба үлдсэн 3 оролцогчийн дунд үзэгчдийн Санал хураалт нээгдэж, хамгийн өндөр санал авсан 1 оролцогч мөн дараагийн шатанд шалгарсан юм.
Түлхүүр
Хагас шигшээ дугаар 5-р сарын 2-нд цацагдсан ба шүүгч тус бүр багтаа 2 оролцогчидтой шоуг эхлүүлсэн. Бүх оролцогчид багийн дарааллын дагуу үзүүлбэрээ үзүүлсэн ба баг тус бүрийн үзүүлбэрийн дараа үзэгчдийн Санал хураалт зөвхөн 5 минутын турш нээгдэж, санал хураалтад ялсан оролцогч Финалын шатанд өрсөлдөх эрхтэй болсон юм.
Түлхүүр
Эцсийн шатанд баг тус бүрээс 1,1 оролцогч тунан үлдсэн байсан ба эдгээр нь: Отгонбаяр шүүгчийн багаас Болормаа, Болд шүүгчийн багаас Ариунжаргал, Ука шүүгчийн багаас Энгүүн, Ононбат шүүгчийн багаас Өсөхбаяр нар билээ. Эхлээд 4 оролцогч тус бүр өөрсдийн дуугаа дуулсны дараа үзэгчдийн Санал хураалтын шугамын 1-р шат нээгдсэн ба, тэр хооронд оролцогчид шүүгчтэйгээ хамт дуулсан юм. Эхний шатны санал хураалтын дүнгээс хамгийн өндөр санал авсан 2 оролцогч өөрсдийн оригнал (цоо шинэ) дуугаа үзэгчдэд толилуулан үзүүлсний дараа үзэгчдийн санал хураалтын шугам дахин нээгдэж, ялагч тодорсон юм.
Үр дүн
Үр дүн